
КЛАСИЧЕСКА ПРИКАЗКА НА ВАЛЕРИ ПЕТРОВ ОЖИВЯВА НА СЦЕНАТА НА СТОЛИЧНИЯ КУКЛЕН ТЕАТЪР

„МЕКО КАЗАНО” с премиера на 7 март
Класическата приказка на Валери Петров „МЕКО КАЗАНО” е най-новото заглавие в репертоара на Столичния куклен театър. „МЕКО КАЗАНО” е едно необикновено приключение...Романтична и мила приказка, безкрайно лека и нежна – също като съня на едно дете! 

А всички деца – и най-малките и вече порасналите - имат нужда от топлина и любов и от своето приключение, от своето среднощно сънно препускане по следите на тези  "малки измени, които ний всички вършим засмени"!
“МЕКО КАЗАНО” е разказ за любовта, приятелството, лъжата и истината, които често се преплитат в нашето ежедневие, за човешките вазимоотношения, които понякога са твърде сложни и объркани. Разказ за добротата и за това, че не може да очакваме добро, без самите ние да сме били добри с околните! 
Едно представление, което ще грабне както децата, така и техните родители, защото страхотният актьорски състав и музиката и песните на Христо Намлиев са в уникален синхрон с текстовете на неповторимия Валери Петров.
ПРЕМИЕРА

7 март, 18.30 ч. 
Салон „Гурко” 14.

Режисьор : Румен Гаванозов
Сценография и кукли : Станислава Кръстева
Композитор : Христо Намлиев
Участват : Стефан Димитров, Ваня Камянска, Явор Гигов, Ана-Мария Лалова, Мила Коларова

Представление за деца над 6 г.

